CELEX: C2006/294/59
Language: fi
Date: 2006-12-02 00:00:00
Title: Asia C-411/06: Kanne 9.10.2006 — komissio v. parlamentti ja neuvosto

2.12.2006   
            
            
               FI
            
            
               Euroopan unionin virallinen lehti
            
            
               C 294/34
            
         Kanne 9.10.2006 — komissio v. parlamentti ja neuvosto
   (Asia C-411/06)
   (2006/C 294/59)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: M. Konstantinidis ja M. Huttunen)
   
      Vastaajat: Euroopan parlamentti ja Euroopan unionin neuvosto
   Vaatimukset
   
               —
            
            
               jätteiden siirrosta 14.6.2006 annettu Euroopan parlamentin ja neuvoston asetus (EY) N:o 1013/2006 (1) on kumottava
            
         
               —
            
            
               on todettava, että kumotun asetuksen vaikutukset ovat pysyviä sen kohtuullisena pidettävän ajan, kun asetus korvataan säädöksellä, jonka Euroopan parlamentti ja neuvosto antavat asianmukaisella oikeusperustalla eli EY 175 artiklan 1 kohdan ja EY 133 artiklan nojalla ja jonka johdanto-osassa on tämän mukaiset perustelut
            
         
               —
            
            
               Euroopan parlamentti ja Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että se valitsi kaksi oikeusperustaa Euroopan yhteisöjen tuomioistuimen oikeuskäytännössä vahvistettujen seikkojen, joita ovat toimen tarkoitus ja sisältö, mukaisesti. Tämä perustui arvioon siitä, että asetukseen sisältyy sekä sen tarkoituksen että sen sisällön osalta kaksi toisiinsa liittyvää osatekijää, joita ei voida pitää toisiinsa nähden toissijaisina tai välillisinä ja joista toinen kuuluu yhteisen kauppapolitiikan alaan ja toinen ympäristönsuojelun alaan.
   Komissio katsoo, että Euroopan parlamentti ja neuvosto menettelivät perustamissopimuksen vastaisesti, kun ne perustivat asetuksen yksinomaan EY 173 artiklan 1 kohtaan ja poistivat toisen oikeusperustan eli EY 133 artiklan. Asetuksen kumoaminen on EY 231 artikla 1 kohdan mukaisesti asianmukainen keino tämän perustamissopimuksen rikkomisen korjaamiseksi.
   
      (1)  EUVL L 190, s. 1.